# חקר דילמות ציפורים ואנשים – רקע ראשוני וכיווני חקר

שטחה של מדינת ישראל עשיר במיוחד במספר ובמגוון הציפורים. 540 מינים של ציפורים זוהו עד כה בישראל (מתוך כ-9800 מינים הקיימים בעולם), למעלה מחצי מיליארד ציפורים חולפות בישראל בתקופות הנדידה, בסתיו בדרכן מאירופה לאפריקה ובאביב בחזרתן לאירופה. מלבדן יש עשרות אלפי ציפורים יציבות בישראל שאינן נודדות.

צפיפות האוכלוסין בישראל גדולה, כ-9 מליון איש על שטח יחסית קטן, מחצית מהשטח לנפש בשוויץ כדוגמא למדינות באירופה. לכן, המרחב המשותף הקיים לציפורים ואנשים בארצנו הקטנה יוצר לא פעם קונפליקטים ודילמות. קונפליקטים כאלו חמורים בחלקם וכרוכים באובדן חיים לשני הצדדים, כמו במקרה של התנגשות בין ציפורים וכלי טיס, או גורמים להפסדים כספיים גדולים כמו במקרה של שקנאים שעוצרים בבריכות דגים במהלך הנדידה ומרוקנים אותן מדגים, או מסבים עוגמת נפש כמו במקרה של לכלוך על מכוניות מלשלשת ציפורים.

בדיון על הדילמות הנ"ל עולה תמיד הפן המוסרי - עד כמה נכון לבני האדם לפגוע בציפורים שגורמות למפגע? או עד כמה עלינו להתחשב באורחות חיי הציפורים ולהשקיע במניעת הפגיעות השונות בהן? פגיעות כמו התחשמלות ציפורים מקווי מתח גבוה, או בלבול של ציפורים שנודדות בלילה מעל בניינים גבוהים מוארים בערים (זיהום אור), או פגיעה בעופות דואים על ידי טורבינות רוח.

[דררות או חקלאים?](https://www.youtube.com/watch?v=SafLp-l73_U)

[מכה משמים: שקנאים מרוקנים את הבריכות הדגים](https://www.youtube.com/watch?v=bzdvBMW_f-Y)

[טורבינות לא בכל מקום](https://www.youtube.com/watch?v=SP1LDPymVGI)

**בעבודת חקר של תלמידים על דילמות ציפורים ואנשים מעניין לחקור למשל על:**  
[מפגעי קינון סנוניות בבתים פרטיים ובמרכזים מסחריים](https://www.birds.org.il/he/article/%D7%AA%D7%9B%D7%A0%D7%99%D7%AA-%D7%97%D7%99%D7%A0%D7%95%D7%9B%D7%99%D7%AA-%D7%A1%D7%A0%D7%95%D7%A0%D7%99%D7%95%D7%AA-%D7%95%D7%A1%D7%99%D7%A1%D7%99%D7%9D) [(מפגעי לשלשת ובוץ)  
לינה מקובצת של אנפית בקר/יונים בלב ישוב](http://www.yardbirdsil.info/daf/roosting/roosting%20site.htm) (מפגעי לשלשת הפוגעת בעצים, קירות בתים ומכוניות; מפגעים תברואתיים: פגרים, כינים)  
[שרקרקים ומגדלי דבורים](http://www.yardbirds.org.il/userfiles/files/new/more/%D7%A9%D7%A8%D7%A7%D7%A8%D7%A7%20.pdf) (בגלל צייד הדבורים ופגיעה באוכלוסיית הכוורת)  
[דו-קיום בין ציפורים לחקלאים אפשרי](https://www.haaretz.co.il/nature/.premium-1.8002187) (שקנאים, עגורים, שדמיות, תנשמות)  
[דררות וחקלאים](https://www.yardbirds.org.il/show_bird/21) (בגלל פגיעתם בגידולי זרעים כמו חמנית או אגוזים כמו פקאן)  
[שקנאים ומגדלי דגים](https://www.youtube.com/watch?v=xE-2c7arrK0) (בגלל פגיעתם בתוצרת הדגים בבריכות הדגים).